PATVIRTINTA

Klaipėdos „Pajūrio“ progimnazijos direktoriaus 2019 m. rugpjūčio 30 d. įsakymo Nr. V-179 priedas Nr. 2

# KLAIPĖDOS „PAJŪRIO“ PROGIMNAZIJOS SOCIALINIO PEDAGOGO PAREIGYBĖS APRAŠYMAS

1. **SKYRIUS PAREIGYBĖ**
2. Klaipėdos „Pajūrio“ progimnazijos (toliau – Progimnazijos) socialinio pedagogo pareigybė yra priskiriama kvalifikuotų specialistų grupei.
3. Pareigybės lygis – A2.
4. Progimnazijos socialinio pedagogo pareigybės aprašymas reglamentuoja socialinio pedagogo, dirbančio Progimnazijoje veiklą.
5. Progimnazijos socialinio pedagogo veiklos tikslas – padėti įgyvendinti vaiko ir mokinio teisę į mokslą, užtikrinti jo saugumą mokykloje bei sudaryti prielaidas pozityviai vaiko ir mokinio socializacijai ir pilietinei brandai.
6. Progimnazijos socialinis pedagogas dirba kartu su kitais pedagoginiais darbuotojais, klasių vadovais, kitais specialistais, tėvais (globėjais, rūpintojais), Progimnazijos bendruomene.
7. Progimnazijos socialinio pedagogo veikla grindžiama vaiko ir mokinio interesų, orumo, individualizavimo, visapusiškumo, prieinamumo, vaiko dalyvavimo priimant su juo susijusius sprendimus, bendradarbiavimo, konfidencialumo principais.
8. Progimnazijos socialinis pedagogas vadovaujasi tarptautiniais ir nacionaliniais teisės aktais, reglamentuojančiais socialinės pedagoginės pagalbos teikimą.
9. Pareigybės pavaldumas – pagalbos specialistas yra tiesiogiai pavaldus Progimnazijos direktoriaus pavaduotojui ugdymui.
10. Šias pareigas einančio darbuotojo funkcijos bei atsakomybė, pasikeitus įstatymams ar kitiems teisės aktams ir esant būtinybei, gali būti keičiamos Progimnazijos direktoriaus iniciatyva.

# SKYRIUS

**SPECIALŪS REIKALAVIMAI DARBUOTOJUI**

1. Progimnazijos socialinis pedagogas, einantis šias pareigas, turi atitikti šiuos reikalavimus:
   1. turėti aukštąjį išsilavinimą ir socialinio pedagogo kvalifikaciją;
   2. turėti socialinės pedagogikos kvalifikacinį laipsnį (profesinio bakalauro, bakalauro, magistro) ir pedagogo ar socialinio pedagogo kvalifikaciją;
   3. turėti socialinės pedagogikos studijų programą aukštojoje mokykloje ir įgijęs pedagogo kvalifikaciją;
   4. turėti socialinės pedagogikos magistro kvalifikacinį laipsnį, išklausęs ir atsiskaitęs už ne mažiau kaip 90 studijų kreditų socialinės pedagogikos studijų modulį aukštojoje mokykloje;
   5. būti priimtas į darbą į socialinio pedagogo pareigas iki šio įsakymo įsigaliojimo ir atitinkantis iki šio įsakymo įsigaliojimo galiojusius Socialinio pedagogo kvalifikacinius reikalavimus, patvirtintus Lietuvos Respublikos švietimo ir mokslo ministro 2001 m. gruodžio 14 d. įsakymu Nr. 1667 ,,Dėl Socialinio pedagogo kvalifikacinių reikalavimų ir pareiginių instrukcijų patvirtinimo“;
   6. būti nepriekaištingos reputacijos, kaip ji apibrėžta Lietuvos Respublikos švietimo įstatyme; laikytis Pedagogų etikos kodekso;
   7. išmanyti Lietuvos Respublikos darbo kodeksą, Lietuvos Respublikos švietimo įstatymą, Progimnazijos nuostatus, Progimnazijos darbo tvarkos taisykles, darbo ir priešgaisrinės saugos instrukcijas ir kitus teisės aktus, reglamentuojančius mokinių ugdymą ir mokytojo darbą;
   8. privalo būti įgiję kompetencijas, numatytas Reikalavimų mokytojų ir pagalbos mokiniui specialistų skaitmeninio raštingumo programoms apraše, kurį tvirtina švietimo ir mokslo ministras (gebėti dirbti Word, Excel, Power Point programomis, naudotis internetinėmis programomis bei elektroniniu paštu);
   9. privalo mokėti lietuvių kalbą, jos mokėjimo lygis turi atitikti Lietuvos Respublikos Vyriausybės nutarimu patvirtintus Valstybinės kalbos mokėjimo kategorijų reikalavimus, būti išklausę lietuvių kalbos kultūros kursus pagal Lietuvos Respublikos švietimo ir mokslo ministro patvirtintą Mokytojų, mokyklų vadovų, jų pavaduotojų ugdymui bei skyrių vedėjų lietuvių kalbos kultūros mokymo programą (arba būti išklausę ne mažesnės apimties (22 valandų arba 1 studijų kredito) dalyko studijų metu); taikyti taisyklingos lietuvių kalbos, kalbos kultūros normų reikalavimus, sklandžiai ir argumentuotai dėstyti mintis žodžiu ir raštu;
   10. pasitikrinti sveikatą ir turėti galiojančią Asmens medicininę knygelę;
   11. turėti galiojantį privalomųjų higienos įgūdžių ir pirmosios pagalbos mokymų pažymėjimus;
   12. gebėti užtikrinti ugdomų mokinių saugumą, emociškai saugią mokymosi aplinką, reaguoti į smurtą ir patyčias, vadovaujantis progimnazijos direktoriaus 2017-08-30 įsakymu Nr. V1- 179 patvirtintu Klaipėdos „Pajūrio“ progimnazijos smurto ir patyčių prevencijos ir intervencijos vykdymo tvarkos aprašu.

# I SKYRIUS SOCIALINIO PEDAGOGO FUNKCIJOS

1. Progimnazijos socialinis pedagogas vykdo šias funkcijas:
   1. vertina socialinės pedagoginės pagalbos vaikui ir mokiniui poreikius (kartu su kitais specialistais), esant būtinybei gali lankytis pamokose, neformaliojo švietimo ir kitose veiklose;
   2. konsultuoja mokinius, jų tėvus (globėjus, rūpintojus), Progimnazijos bendruomenę socialinių pedagoginių problemų sprendimo, socialinės pedagoginės pagalbos teikimo klausimais;
   3. dalyvauja sprendžiant krizinius atvejus mokykloje, ugdymo ir socialinių įgūdžių problemas;
   4. dalyvauja mokyklos Vaiko gerovės ir kitų mokyklos direktoriaus sudarytų darbo grupių, komisijų veikloje;
   5. numato socialinės pedagoginės pagalbos teikimo mokiniui būdus bei formas bendradarbiaudamas su mokytojais, klasių vadovais, tėvais (globėjais, rūpintojais), kitais specialistais, švietimo pagalbos įstaigomis, kitais su mokiniu dirbančiais asmenimis, socialinių paslaugų ir sveikatos priežiūros įstaigomis, teisėsaugos institucijomis, socialiniais partneriais;
   6. šviečia Progimnazijos bendruomenę socialinės pedagoginės pagalbos teikimo, mokyklos nelankymo ir kitų neigiamų socialinių reiškinių prevencijos, pozityviosios socializacijos klausimais, nuolat tobulina savo kompetencijas;
   7. inicijuoja ir įgyvendina prevencines veiklas bei socialinio ugdymo projektus kartu su Progimnazijos Vaiko gerovės komisija ir mokyklos savivaldos grupėmis, ugdant vaikų ir mokinių gyvenimo įgūdžius;
   8. atlieka aktualius socialinius pedagoginius tyrimus mokykloje, atsižvelgdamas į mokyklos bendruomenės poreikius (prioritetus, strateginį ir metinį veiklos planus);
   9. renka, kaupia ir analizuoja informaciją, reikalingą vaikų ir mokinių problemoms spręsti, bendradarbiaudamas su mokyklos bendruomene, esant būtinybei – su kitomis institucijomis;
   10. rengia ir skleidžia informaciją apie socialinę pedagoginę pagalbą;
   11. tvarko ir pildo dokumentus (konsultacijų žurnalą ir kitus reikiamus dokumentus);
   12. rengia savo kasmetinės veiklos planą pagal Progimnazijos metiniame veiklos plane numatytus prioritetus;
   13. rengia kasmetinę savo veiklos ataskaitą;
   14. teikiamą pagalbą pagal poreikį derina su psichologine, specialiąja pedagogine ir specialiąja pagalba.

# SKYRIUS

**SOCIALINIO PEDAGOGO ATSAKOMYBĖ**

1. Šias pareigas vykdantis darbuotojas atsako:
   1. už kokybišką savo funkcijų vykdymą;
   2. už turimos informacijos konfidencialumą, korektišką ir kokybišką turimų duomenų panaudojimą;
   3. už reikalingos informacijos suteikimą interesantams. Už kliento saugumą ir korektišką bendravimą kontakto metu;
   4. už socialinės pedagoginės pagalbos kokybę bei profesinį tobulėjimą;
   5. už kokybišką dokumentacijos valdymą, duomenų teisėtumą ir jų pateikimą laiku reikiamoms institucijoms ar asmenims ir kt.;
   6. už įstatymų pažeidimus, padarytus vykdant savo veiklą, pagal galiojantį Lietuvos Respublikos administracinį, baudžiamąjį bei civilinį kodeksus;
   7. už padarytą materialinę žalą, pagal galiojantį Lietuvos Respublikos darbo bei civilinį kodeksus.

Susipažinau ir sutinku

(pedagogo vardas, pavardė, parašas)

Data